b"\n_START_ARTICLE_\nVerd\n_START_SECTION_\nIzvor krajevnega imena\n_START_PARAGRAPH_\nVerd se v starih zapisih omenja leta 1260 in Werde, 1369 Werd, 1370 in dem Werd.  Ime je nem\xc5\xa1kega izvora in temelji na srednjevisokem nem\xc5\xa1kem ob\xc4\x8dnem imenu  wert v pomenu 'otok, potok, vi\xc5\xa1je le\xc5\xbee\xc4\x8de suho mesto v mo\xc4\x8dvirju ali ob njem', v starovisokinem\xc5\xa1\xc4\x8dini se je v rednem jezikovnem razvoju razvilo wired 'otok, polotok' kar je tvorba iz indoevropskega korena H\xc5\xb3er- v drugotnem pomenu 'zapirati. obdajati, obkro\xc5\xbeati, varovati.'\n_START_SECTION_\nZgodovina\n_START_PARAGRAPH_\nKraj je prvi\xc4\x8d omenjen v listini iz leta 1260. Cerkev sv. Antona Pu\xc5\xa1\xc4\x8davnika je bila zgrajena v 15. stoletju in leta 1619 predelana v baro\xc4\x8dnem slogu. Kamnolom je nastal konec 19. stoletja, v njem so sprva pridobivali gradbeni material za obnovo Ljubljane, ki jo je leta 1895 po\xc5\xa1kodoval hud potres, kasneje pa apnen\xc4\x8dast gru\xc5\xa1\xc4\x8d za potrebe \xc5\xbeeleznice._NEWLINE_Med drugo svetovno vojno je bil Verd zaradi bli\xc5\xbeine \xc5\xbeelezni\xc5\xa1ke proge prizori\xc5\xa1\xc4\x8de ve\xc4\x8d akcij NOB. V odmevni akciji junija 1942 so partizani osvobodili vlak z interniranci na poti v koncentracijsko tabori\xc5\xa1\xc4\x8de Gonars in jih re\xc5\xa1ili 332._NEWLINE_V Verdu sta se rodila slovenska slikarja Jo\xc5\xbeef Petkov\xc5\xa1ek in Matej Sternen."